**REFERAT FRA FORELDREMØTET 19.9-19**

**Velkommen.** Vi så bilder fra ulike turer og aktiviteter med 6.trinn så langt i år. Lærere og 19 fremmøtte foresatte presenterte seg for hverandre.

**Slik har vi det på 6.trinn.** Heidi fortalte kort om en fin, men litt rar oppstart i år fordi Nina har vært sykemeldt. Ulike vikarer har vært i 6. trinn og Heidi har vært mye alene med klassen. Elevene har savnet Nina, men har vært positive og gjort det beste ut av situasjonen. Elevene har vært lydhøre, hjelpsomme og hyggelige med vikarene.

De har også gjort en flott fadderjobb. De er omsorgsfulle, rolige og hjelpsomme. Elevene vil gjerne være med fadderbarna oftere og i friminuttene.

Ellers har 6.trinn vært på noen turer, skogturer, sykkeltur og busstur til Midgard. Elevene er supre på tur. De holder seg samlet, lytter til beskjeder, gjør som de får beskjed om er positive og hyggelige.

**Lærere og fagarbeidere på trinnet.** Nina B Kristoffersen har ansvar for norsk, mat og helse, engelsk og samfunnsfag. Heidi Rostad har ansvar for matematikk, naturfag, KRLE, kunst og håndverk og gym. Tommy Taraldsvik har ansvar for musikk. Runa er med i noen timer. Merete har vært hos oss en del i starten av året.

**Tverrfaglige temaperioder.** Vi jobber mye med tverrfaglige temaperioder. Nå jobber vi med Vikingtid. Etter høstferien skal hele skolen jobbe med Leseprosjekt og «Jeg passer inn». Vi skal samarbeide en del med 1. trinn og kanskje 5.trinn.

**9A og Permisjonsregler.** Assisterende rektor gikk nøye igjennom paragraf 9a. Denne beskriver skolens aktivitetsplikt for at elever skal ha et trygt og godt skolemiljø, og skolens ulike plikter knyttet til dette. Hun redegjorde også for endringene i permisjonsreglene. Kontaktlærer kan gi fri inntil en skoledag. Det er også innført et nytt prosjekt i Færder kommune som gjelder elevers tilstedeværelse. Faste telledatoer fører til at foresatte vil bli kontaktet hvis eleven har vært borte mer enn 10 % av skoletiden.

**Pals.** Heidi ga en kort gjennomgang av hvordan skolen og klassen jobber med PALS (Positiv Atferd støttende Læringsmiljø og Samhandling). 6. trinn har jobbet godt med regelmatrisen og laget sine egne klasseregler. Vi er enige om å ha fokus på følgende: Vi skal være hyggelige med alle, arbeidsro, kommentarer og overganger.

**SmART.** Vi har fokus på egne og andres styrker. Vi jobber med to karakteregenskaper av gangen i en periode på 2 – 4 uker. Vi bruker også Gliseboka til å skrive om våre styrker. Foresatte fikk anledning til å velge en karakteregenskap/ styrke for sitt barn og skrive en historie eller hilsen i elevenes glisebok.

**Informasjon.**

Viktige datoer:

-Håndball turnering: 17.10- vi trenger kjørehjelp.

-Aktiv Færder fritid: 3/10 og 1/10- påmelding til Færderkalender.no

-Utviklingssamtaler: uke 44 og 45

-Herstadtalenter: 27.3-

-Kropp, helse og seksualitet: Helsesøster på besøk 23.10-

-El- sikkerhet og brannvern: 6. nov

**Dusj** etter gym. Regelen for elevene er at alle skal dusje, med mindre foresatte har sendt mail eller sms om at de ikke skal det.

**Orden.** Vi setter krav til at elevene har med seg pennal, bøker, gymtøy og innesko på skolen. Vi vil sette «glemmestreker» for å hjelpe elevene med å huske/ ha fokus på orden. Ved flere glemmestreker vil vi sende sms hjem.

**Lekser.** Vi forventer at leksene blir gjort i løpet av uka. Elevene bør øve på å planlegge sin tid slik at de ikke må sitte med alle leksene på torsdag.

**Gruppesamtaler.** Foresatte ble delt i mindre grupper for å diskutere:

* Ønsker dere å fortsette med vennegrupper?
* Hva forventer dere at lærerne gjør for å opprettholde et godt klassemiljø på trinnet?
* Hva forventer dere av foreldregruppen når det gjelder å opprettholde et godt klassemiljø på trinnet?

*Elevene har fått komme med innspill på hva de ønsker at foreldregruppen tar opp og blir enige om. Har dere foresatte kommentarer/forslag som kan være noenlunde veiledende på dette?*

* Elevene synes alle bør ha en grense for når de skal legge vekk telefonen om kvelden.
* Elevene synes klassen skal ha et felles tidspunkt for når de skal hjem om kvelden.

Gruppene kom med gode tilbakemeldinger. Det er uenighet om vi skal fortsette med vennegrupper. Vi spør elevene hva de tenker om dette og melder tilbake til klassekontakt/foresatte.

Flere mente at gruppediskusjonene var det viktigste på foreldremøtene, og at det er ønske om mer tid til dette på kommende foreldremøter. Det er også ønske om å dele jente- og guttegrupper for å snakke om miljøet, regler osv.

**Info. fra Klassekontakter og FAU.**

Elin Skuggedal moren til Sara SK ble valgt til ny klassekontakt. Trude Nesset moren til Ole Kristian fortsetter som vara.

Referent: Heidi